มีอะไรกับแฟนวันที่ 29ก.ย. ค่ะพอเสร็จกิจแล้วมีเลือดออกเป็นเลือดปนกับมูกใสค่ะ ประจำเดือนมาวันที่ 25 ก.ย. ค่ะ เป็นคนมีประจำเดือนแค่ 4 วันค่ะ ประจำเดือนเลยหมดวันที่ 28ก.ย. ค่ะ มั่นใจค่ะว่าไม่มีเลือดเลย แต่พอเสร็จกิจมีเลือดออก กลางคืนประมาณตี1.30 ก็มีเลือดออกอีกค่ะ มีอาการปวดหลังเหมือนตอนเป็นประจำเดือนร่วมด้วย อยากทราบว่าเป็นอันตรายมั้ยคะ.
สวัสดีค่ะ หากประจำเดือนมาวันที่ 25 ก.ย. แล้วได้มีเพศสัมพันธ์วันที่ 29 ก.ย. เท่ากับมีเพศสัมพันธ์ในวันที่ 5 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมากสำหรับเลือดที่ออกหลังจากที่ได้มีเพศสัมพันธ์ไปแล้ว ก็น่าจะเป็นเลือดประจำเดือนที่ค้างอยู่ในมดลูกได้ ซึ่งการมีเพศสัมพันธ์จะไปกระตุ้นให้มดลูกบีบตัว จึงทำให้เลือดที่ค้างอยู่ออกมาได้ หรือนอกจากนี้ ก็อาจเป็นเลือดที่เกิดจากการฉีกขาดของเยื่อบุช่องคลอด จากการมีเพศสัมพันธ์ที่รุนแรงก็ได้แนะนำควรสังเกตอาการไปก่อน หากเลือดที่ออกมีปริมาณไม่มาก และหยุดไหลไปใน 1-2 วัน ก็ไม่ได้อันตรายอะไร แต่หากเลือดที่ออกมีปริมาณมาก และออกต่อเนื่องไปอีกหลายวัน หรือยังคงมีเลือดออกทุกครั้งที่มีเพศสัมพันธ์ ก็ควรไปพบแพทย์เพื่อตรวจหาสาเหตุค่ะ